KONAČAN PREGLED PRIMJEDBI I ODGOVORA
Predlog pravilnika o uslovima i kriterijumima za ostvarivanje prava na vez u komunalnom dijelu luke
DOO "Komunalno" Tivat (Luka Kalimanj)
	Primjedba
	Obrazloženje
	Status

	Poseban normativni režim za Luku Kalimanj, uređen internim aktom upravljača
	Član 12 stav 7 Zakona o lukama isključivo ovlašćuje Ministarstvo da propisuje uslove, kriterijume i način postupka - ne predviđa prenos tog ovlašćenja na pojedinačnog upravljača luke. Takvo rješenje bilo bi cuprotno zakonu
	Nije prihvaćeno

	Veća bodovna prednost plovilima za lične potrebe u odnosu na privredna (izmjena odnosa 12:11)
	U skladu sa članom 12 stav 1 Zakona o lukama, koji komunalni dio luke dijeli na vez plovnih objekata registrovanih za privredne svrhe i vez plovnih objekata registrovanih za lične potrebe, uvedene su dvije potpuno odvojene bodovne liste za te dvije kategorije (Prilog 1). Time je pitanje odnosa bodova između privrede i ličnih potreba postalo bespredmetno, jer se te dvije kategorije više uopšte ne porede niti konkurišu za iste vezove
	Riješeno

	Veći značaj periodu prethodnog korišćenja komunalnog veza (predložena skala 5/10/20/30/40 bodova po godinama 1-5/6-10/11-20/21-30/preko 30)
	Prihvaćena je predložena struktura - pet razreda po godinama korišćenja (1-5, 6-10, 11-20, 21-30, preko 30), umjesto dotadašnjeg grubljeg razvrstavanja. Predloženi brojevi bodova (5/10/20/30/40) nijesu prihvaćeni, jer bi ovaj kriterijum učinili dominantnijim od svih ostalih zajedno, praktično onemogućavajući bilo kog novog korisnika da ikad stigne do vrha rang-liste, bez obzira na sve ostale kriterijume. Umjesto toga, usvojena je umjerena skala (1/3/6/9/12), koja zadržava predloženu strukturu, ali ne narušava ravnotežu bodovne liste
	Prihvaćeno

	Duže trajanje ugovora / rjeđi javni poziv (umjesto godišnjeg ciklusa)
	Ugovor o komunalnom vezu sada traje 3 godine, uz mogućnost produženja za još 3 (član 18). Javni poziv se raspisuje čim se lista čekanja u potpunosti isprazni, a najkasnije u roku od tri godine (član 8)
	Prihvaćeno

	Izmjena kriterijuma za jednak broj bodova - prednost dužem periodu korišćenja umjesto ranijem podnošenju zahtjeva
	Prihvaćeno - prednost kod izjednačenog broja bodova sada ostvaruje podnosilac zahtjeva sa većim zbirom bodova ostvarenim po osnovu perioda prethodnog korišćenja komunalnog veza i vremena provedenog na listi čekanja
	Prihvaćeno





Javno preduzeće za upravljanje morskim dobrom Crne Gore

	Primjedba
	Obrazloženje
	Status

	Bodovanje po dužini trajanja prijavljenog prebivališta
	Ideja da se vrednuje dugotrajna vezanost korisnika za lokalnu zajednicu je osnovana, ali bodovanje po dužini prijavljenog prebivališta nosi rizik neopravdanog razlikovanja lica isključivo na osnovu toga koliko dugo su zakonito nastanjena, uz otežano dokazivanje. Svi podnosioci zahtjeva koji imaju prebivalište na području jedinice lokalne samouprave u kojoj se luka nalazi već ostvaruju 20 bodova po tom osnovu (Prilog 1), nezavisno od dužine tog prebivališta, a dalje rangiranje unutar te grupe vrši se po ostalim kriterijumima bitnim za dodjelu veza. Umjesto dodatnog bodovanja dužine prebivališta, uveden je nezavisan kriterijum “vrijeme provedeno na listi čekanja” (do 8 bodova, Prilog 1), koji ostvaruje sličan cilj na osnovu pouzdane evidencije upravljača luke, uključujući period prije stupanja Pravilnika na snagu.
	Nije prihvaćeno

	Javni poziv na period od 2-3 godine (umjesto godišnjeg)
	Prihvaćeno kroz drugačiji mehanizam, poziv se raspisuje čim se lista čekanja isprazni, a najkasnije na tri godine (član 8), uz produženje ugovora na 3+3 godine (član 18), suština zahtjeva (rjeđi poziv, manje administracije) time je u potpunosti zadovoljena
	Prihvaćeno

	Dodatna razrada kriterijuma namjene plovnog objekta
	[bookmark: _GoBack]Namjena plovnog objekta je podijeljena na tri posebne kategorije unutar bodovne liste za privredne svrhe, svaka sa svojim brojem bodova: privredni ribolov (12), prevoz putnika (12) i druge privredne svrhe (11). Na rang-listi za lične potrebe namjena se posebno ne boduje, jer je ista za sve podnosioce na toj listi
	Prihvaćeno





AD Marina Bar
	Primjedba
	Obrazloženje
	Status

	Sprečavanje zloupotrebe suvlasništva radi sticanja bodova po osnovu prebivališta
	Suvlasnik se priznaje kao vlasnik samo sa udjelom od 1/2 ili više idealnog dijela; kod izjednačenog udjela, zahtjev može podnijeti samo jedan od suvlasnika (član 5)
	Prihvaćeno



